„Csak az intenzív osztályról 12 fő fog elvezénylődni, ami egyben azt is jelenti, hogy valószínűleg az eddigi kapacitást megfelezik, műtéteket állítanak le, betegeket küldenek máshova”- írja posztjában.

hirdetés

Mint azt mi is megírtuk, Kásler Miklós egy Facebook-beszélgetésben közölte, van elegendő kórházi ágy és személyzet is a koronavírus-betegek ellátására. „Kidolgoztuk, hogy nyitjuk meg egymás után, lépcsőzetesen az ellátóhelyeket, úgy, hogy a kapacitások határáig használjuk ki az egyes kórházakat, azért, hogy a többi kórházat tehermentesítsük, és kizárjuk azt a lehetőséget, hogy egyszerre esetleg több kórházban is elinduljon a fertőzés” - mondta.

Az EMMI csütörtökön kiadott közleményében arról írnak, hogy miközben a kijelölt kórházakba koncentrálják a covidos betegeket, a megnövekedett járványügyi feladatok ellátásához szükség van további szakemberek vezénylésére az adott intézményekbe. A járvány dinamikájához igazodva azokból a kórházakból csoportosítanak át orvosokat és ápolókat, amelyek jelenleg nem vesznek részt a fertőzés elleni védekezésben.

Ennek kapcsán Dr. Kunetz Zsombor a közösségi oldalán írta meg, hogy az intézkedésekkel lehetetlen helyzetbe hozzák az Uzsoki kórházat.

hirdetés

Mint írja:

"Nagyon úgy tűnik, hogy nem szeretik az EMMI-nél az Uzsoki Kórházat. Bár más egészségügyi intézményekből is kérnek segítséget a jól felkészült, vagy felkészített COVID üzemmódra kapcsolt intézmények, de ritka kivéreztetésnek lehetünk tanúi az Uzsoki kapcsán.

A legújabb határozat alapján a 23 intenzív terápiás szakdolgozóból 4-et, szakápolóból pedig, 5-öt kell vezényléssel átengedniük olyan intézményekbe, ahol a szemmel láthatóan nem készültek fel az EMMI COVID átalakítási ötletelésére.

A kilenc ápoló mellett a 27 intenzív terápiás (szintén a kórház honlapjáról az adat) orvosból 3-at kell még adniuk ezen COVID intézményeknek.

Így összesen csak az intenzív osztályról 12 fő fog elvezénylődni, hacsak nem találnak más osztályokról is intenzív terápiás végzettségű orvosokat, ápolókat, ami ebben az esetben, ha valóban az intenzív osztályt fogja terhelni a vezénylés, egyben azt is jelenti, hogy valószínűleg az eddigi kapacitást megfelezik, műtéteket állítanak le, betegeket küldenek máshova"

- írja.

Security Check Required null

Címkép forrása: Google Maps



hirdetés